Ի պատասխան դրան՝ Տիմերմանը շեշտել է, որ ԵՄ-ին անհանգստացնում է ոչ թե Լեհաստանի ներքին քաղաքականությունը, այլ իշխանությունների կողմից ընդունված օրենքների համապատասխանությունը եվրոպական ստանդարտներին: Բանն այն է, որ ըստ ԵՄ-ի օրենսդրության՝ Եվրոպական հանձնաժողովն իրավասու է միջոցներ ձեռնարկել, եթե ԵՄ-ի անդամ երկրի կառավարությունն ընդունում է այնպիսի օրենք, որն իրենից ներկայացնում է «համակարգային սպառնալիք» ԵՄ-ի հիմնարար արժեքների համար։